cyanic-selkie/wikianc huggingface dataset:
Φίλιππος Β΄ της Γαλλίας
Ο θρίαμβος του Μπουβίν
Ο Ιωάννης ο Ακτήμων μόλις έμαθε την καταστροφή του Γαλλικού στόλου αποφάσισε με τον σύμμαχο του αυτοκράτορα Όθωνα να επιτεθεί στην Αγγλία για να ανακτήσει τα χαμένα εδάφη του. Οι Άγγλοι βαρόνοι δεν ήταν ενθουσιασμένοι με την αποστολή η οποία ξεκίνησε από το Λα Ροσέλ τον Φεβρουάριο του 1214. Ο Ιωάννης σύντομα απογοητεύτηκε επειδή κατάλαβε ότι η αποστολή του είναι πολύ δυσκολότερη από ότι περίμενε ενώ ο σύμμαχος του Όθωνας δεν κατάφερε να συγκεντρώσει τα στρατεύματα του στις κάτω Χώρες. Στις 27 Ιουλίου 1214 οι δυο στρατοί συναντήθηκαν στον παραπόταμο Λί κοντά στη γέφυρα του Μπουβίν, εκεί αποφάσισαν να δώσουν την τελική μάχη, ο στρατός του Φιλίππου απαριθμούσε περίπου 15.000 άνδρες ενώ ο στρατός των συμμάχων ήταν σχεδόν διπλάσιος με 25.000 άνδρες. Ο Φίλιππος Αύγουστος παρά το αριθμητικό του μειονέκτημα συνέτριψε τους αντιπάλους του, ο βασιλιάς Φίλιππος Αύγουστος επέστρεψε στο Παρίσι σε μια θριαμβευτική παρέλαση μαζί με τους αιχμαλώτους του στην οποία αποθεώθηκε από τον Γαλλικό λαό. Οι ηττημένοι σύμμαχοι είχαν όλοι κακή τύχη ο Φερδινάνδος της Φλάνδρας έμεινε φυλακισμένος τα επόμενα 12 χρόνια και ελευθερώθηκε μετά τον θάνατο του Φίλιππου, ο αυτοκράτορας Όθωνας ανατράπηκε από τον σύμμαχο του Φιλίππου Φρειδερίκο Χοενστάουφεν και ο Ιωάννης ο Ακτήμονας αναγκάστηκε να υπογράψει ειρήνη με ταπεινωτικούς όρους, σύντομα ανατράπηκε και ο ίδιος από τους βαρόνους.
Τελευταία χρόνια
Ο Πάπας Ιννοκέντιος Γ΄ έκανε πρόσκληση για τη Σταυροφορία των Αλβιγηνών (1208), ο βασιλιάς Φίλιππος Αύγουστος αρνήθηκε τη συμμετοχή του, δεν εμπόδισε όμως όσους Γάλλους ευγενείς που ήθελαν τη συμμετοχή τους να την πραγματοποιήσουν κανονικά. Ο πόλεμος εναντίον των Καθαρών ολοκληρώθηκε (1244) και τα κέρδη για το Γαλλικό στέμμα ήταν μεγάλα ιδιαίτερα για τον γιο του Λουδοβίκο Η΄ και τον εγγονό του Λουδοβίκο τον Άγιο την περίοδο (1216 - 1222). Ο Φίλιππος Β΄ συμμετείχε στον πόλεμο διαδοχής της Καμπανίας υποστηρίζοντας τον Εύδη Γ΄ και τον παλιό του σύμμαχο αυτοκράτορα Φρειδερίκο Β΄. Ο Φίλιππος Αύγουστος ήταν πρωταγωνιστής της Γαλλικής ιστορίας σε θέματα εκπαίδευσης, συνέχισε την κατασκευή της Παναγίας των Παρισίων που είχε ξεκινήσει ο πατέρας του (1163), ίδρυσε το Μουσείο του Λούβρου και το Πανεπιστήμιο του Παρισιού (1200). Το Παρίσι έγινε την εποχή του το μεγαλύτερο εκπαιδευτικό κέντρο του κόσμου, πραγματοποίησε και πάρα πολλούς διαγωνισμούς γευσιγνωσίας και οινοποσίας. Ο Φίλιππος Αύγουστος πέθανε στις 14 Ιουλίου 1223 στον ποταμό Σηκουάνα και τάφηκε στη Βασιλική Σαιν-Ντενί. Διάδοχος του στον Γαλλικό θρόνο ήταν ο μεγαλύτερος γιος του Λουδοβίκος Η΄.
Οικογένεια
Με την πρώτη σύζυγο του Ισαβέλλα (1180) από τον Οίκο της Φλάνδρας, κόρη του Βαλδουίνου Ε΄ κόμη του Αινώ, απέκτησε:
Με τη δεύτερη σύζυγο του Ίνγκεμποργκ των Έστριντσεν (1193), κόρη του Βάλντεμαρ Α΄ της Δανίας δεν απέκτησε παιδιά.
Με την τρίτη σύζυγό του Αγνή της Μερανίας (1196 - 1200), κόρη του Μπέρτολντ δούκα της Μερανίας, με την οποία χώρισε ύστερα από απαίτηση του πάπα (1200), απέκτησε:
Ο Φίλιππος Β΄ Αύγουστος είχε και ένα εξώγαμο παιδί, τον (νόθο) Πέτρο Σαρλό, επίσκοπο του Νογιόν.
Εξωτερικοί σύνδεσμοι
Κατηγορία:Βασιλείς της Γαλλίας Κατηγορία:Οίκος των Καπετιδών Κατηγορία:Δούκες της Βρετάνης Κατηγορία:Γάλλοι Σταυροφόροι
Αχμέτ Οζγιαζιτζί
Ο Αχμέτ Οζγιαζιτζί (Ahmet Suat Özyazıcı, 20 Απριλίου 1936 - 18 Φεβρουαρίου 2023) ήταν Τούρκος βετεράνος ποδοσφαιριστής.
NGC 3
Ο NGC 3 είναι ένας Φακοειδής γαλαξίας στους Ιχθύες. Είναι του τύπου S0. Έχει ένα δορυφόρο.
Αχμέτ Οζγιαζιτζί
Γεννήθηκε το 1936 και μεγάλωσε στην Τραπεζούντα. Θεωρείται ένας από τους πιο επιτυχημένους ποδοσφαιριστές στην Τουρκία αλλά και επιτυχημένος ως προπονητής στην ιστορία της Τραμπζονσπόρ. Εγκατέλειψε οριστικά το ποδόσφαιρο το 1999, όταν ήταν προπονητής για τελευταία φορά στον πάγκο της Τραμπζονσπόρ.
NGC 3
Αναφορές
NGC 3 0003 Κατηγορία:Ιχθύες (αστερισμός) 00058 000565
Αχμέτ Οζγιαζιτζί
Καριέρα
Η καριέρα του ως ποδοσφαιριστής ξεκίνησε στην Ιντμανοκάτζι, ομάδα που το 1967 συγχωνεύτηκε με άλλες τρεις της Τραπεζούντας και δημιούργησαν την Τραμπζονσπόρ. Το 1973 έγινε προπονητής στην Τραμπζονσπόρ, την οποία οδήγησε στην σημερινή Σούπερ Λιγκ. Το 1974-5 κατέκτησε την ένατη θέση στο πρωτάθλημα και την επόμενη χρονιά την πρώτη. Η Τραμπζονσπόρ ήταν η πρώτη ομάδα εκτός της Κωνσταντινούπολης που κατέκτησε πρωτάθλημα. Το 1988 δέχτηκε την πρόταση της Μπούρσασπορ και το 1997-1998 εργάστηκε στη Βάνσπορ. Λίγο αργότερα δούλεψε στην Σαριγιέρ.
Το 1999 επέστρεψε στην Τραμπζονσπόρ και την ίδια χρονιά εγκατέλειψε το ποδόσφαιρο.
Πέθανε το 2023 σε ηλικία 86 ετών.
Παραπομπές
Κατηγορία:Τούρκοι ποδοσφαιριστές Κατηγορία:Ποδοσφαιριστές αδιευκρίνιστης θέσης Κατηγορία:Τούρκοι προπονητές ποδοσφαίρου Κατηγορία:Ποδοσφαιριστές Τραμπζονσπόρ Κατηγορία:Προπονητές ποδοσφαίρου Τραμπζονσπόρ Κατηγορία:Προπονητές ποδοσφαίρου Μπούρσασπορ Κατηγορία:Ποδοσφαιριστές Σαριγέρ ΣΚ
Ολίμπια Μιλάνο
Η Ολίμπια Μιλάνο (ιταλικά: Olimpia Milano), γνωστή κατά καιρούς με διάφορα ονόματα όπως Σίμακ, Φίλιπς, Τρέισερ ή Στεφανέλ Μιλάνο (Stefanel Milano) και πιο πρόσφατα ως Αρμάνι Μιλάνο (Armani Milano). Είναι ιταλικός επαγγελματικός σύλλογος καλαθοσφαίρισης με έδρα το Μιλάνο. Ιδρύθηκε το 1936 από τον επιχειρηματία Αντόλφο Μογκοντσέλι. Αγωνίζεται με χρώματα το κόκκινο και το λευκό. Ανάμεσα στους οπαδούς της είναι επίσης γνωστή με το ψευδώνυμο «Scarpette Rosse» (κόκκινα παπουτσάκια) επειδή οι ιθύνοντες του συλλόγου κάποτε εισήγαγαν από τις Ηνωμένες Πολιτείες κόκκινα Converse All-Star παπούτσια για τους παίκτες. Η ατάκα κόλλησε και χρησιμοποιείται συχνά μέχρι τις μέρες μας.
Αποτελεί το σύλλογο με τα περισσότερα τρόπαια στην ιστορία του αθλήματος στην Ιταλία. Διαθέτει στη συλλογή του 30 Πρωταθλήματα Ιταλίας, 8 Κύπελλα Ιταλίας, 3 Κύπελλα Πρωταθλητριών Ευρώπης, 3 Κύπελλα Κυπελλούχων, 2 Κύπελλα Κόρατς και ένα Διηπειρωτικό Κύπελλο.
Ιδιοκτήτης του συλλόγου είναι ο Ιταλός σχεδιαστής μόδας Τζόρτζιο Αρμάνι, πρόεδρος είναι ο Λίβιο Πρόλι και προπονητής ο Έτορε Μεσίνα. Ως έδρα χρησιμοποιεί το Μεντιολάνουμ Φόρουμ, χωρητικότητας 12.500 θεατών. Παλαιότερα αγωνιζόταν στο Κλειστό γήπεδο "Παλατρουσάρντι".
Ονομασίες χορηγών
Με την πάροδο των ετών, λόγω συμφωνιών χορηγίας, είναι επίσης γνωστή ως:
Λογότυπο
Το λογότυπο της ομάδας όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Αθλητικοί σύλλογοι Λομβαρδίας Κατηγορία:Ιδρύσεις αθλητικών συλλόγων το 1930 Κατηγορία:Ιταλικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1930
Εθνική και Κοινωνική Απελευθέρωση
Η Εθνική και Κοινωνική Απελευθέρωσις (ΕΚΚΑ) ήταν αντιστασιακή οργάνωση, που έδρασε κατά τη διάρκεια της κατοχής της Ελλάδας από τις δυνάμεις του άξονα στο Β' Παγκόσμιο Πόλεμο.
Η πολιτική οργάνωση Ε.Κ.Κ.Α.
Η ΕΚΚΑ ήταν αντιστασιακή οργάνωση σοσιαλδημοκρατικών αντιλήψεων που ιδρύθηκε τον Νοέμβριο του 1942 από τον δημοκρατικό-Βενιζελικό συνταγματάρχη Δημήτριο Ψαρρό σε συνεργασία με τους πολιτικούς Απόστολο Καψαλόπουλο και Γεώργιο Καρτάλη, νέο πολιτικό και πρώην υπουργό που προερχόταν από τον χώρο του Λαϊκού Κόμματος. Η επιλογή του ακρωνύμιου Ε.Κ.Κ.Α., που η σημασία του ταυτιζόταν με σύνθημα του ΚΚΕ, «προσδιόριζε το διαρκές δίλημμα της οργάνωσης που εκ δεξιών ανθεματιζόταν ως ημικομμουνιστική, ενώ η Αριστερά τους κατηγορούσε ως ψευδεπίγραφους καπήλους των θέσεών της εφόσον δεν υλοποιούσαν, προσχωρώντας στο Ε.Α.Μ, όσα κήρυτταν». Αλλά και στο εσωτερικό της οργάνωσης υπήρχε διχογνωμία αναφορικά με τον τρόπο με τον οποίο θα γινόταν η απελευθέρωση. Πέντε μήνες πέρασαν ώσπου να κυκλοφορήσει το καταστατικό με σύνθημα την εγκαθίδρυση ολοκληρωμένης Λαοκρατούμενης Δημοκρατίας, στην οποία τα βασικά οικονομικά και τεχνικά μέσα παραγωγής θα κοινωνικοποιούνταν, δηλαδή θα ελέγχονταν από τον εργαζόμενο λαό τον οργανωμένο σε συνδικάτα. Χρέη και έμμεσοι φόροι θα διαγράφονταν ενώ για περιουσίες και ατομική πρωτοβουλία θα έμπαιναν ανώτατα όρια μέσα στο νέο σύστημα.
Το στρατιωτικό σκέλος της οργάνωσης, το 5/42 Σύνταγμα Ευζώνων
Στρατιωτικό σκέλος της οργάνωσης ήταν το 5/42 Σύνταγμα Ευζώνων, που συγκροτήθηκε στις 20 Απριλίου του 1943 στην Παρνασσίδα, και ονομάστηκε έτσι από το ομώνυμο θρυλικό ευζωνικό σύνταγμα. Η ΕΚΚΑ «είχε χάσει πολύτιμο έδαφος εξαιτίας της πολύμηνης κύησης και συνακόλουθης καθυστέρησης στον πολιτικό και κυρίως στον στρατιωτικό τομέα» Η οργάνωση έφτασε να έχει 1000 μαχητές και να εκπροσωπείται στο γενικό αρχηγείο των ανταρτικών οργανώσεων μαζί με τον ΕΔΕΣ και τον ΕΛΑΣ, με τους οποίους, μέχρις ενός σημείου, συνεργαζόταν. Δραστηριοποιήθηκε στην περιοχή της Φωκίδας. Ο ΕΛΑΣ, με την αιτιολογία ότι μέλη της ΕΚΚΑ είχαν προβεί σε αντικομμουνιστική και κακοποιό δράση στην περιοχή αλλά, σύμφωνα με την αντίθετη άποψη, σε μια προσπάθειά του να μονοπωλήσει την αντίσταση και θεωρώντας το ΕΚΚΑ «αντιδραστικό», επιτέθηκε και αφόπλισε την ΕΚΚΑ δύο φορές, στις 13 Μαΐου του 1943 και στις 23 Ιουνίου του 1943.Μετά από υποσχέσεις της Βρετανικής Στρατιωτικής Αποστολής και του ΕΑΜ οι Δημήτριος Ψαρρός και Γεώργιος Καρτάλης, συγκατατέθηκαν να ανασυγκροτήσουν τη μονάδα τους στο πλαίσιο του Συμφώνου Εθνικών Ομάδων. Εκπρόσωποι του 5/42 Συντάγματος έφθασαν στα τέλη Ιουλίου του 1943 στο Περτούλι, όπου ήταν το Κοινό Γενικό Στρατηγείο Ανταρτών. Εκπρόσωποι της ΕΚΚΑ θα συμμετάσχουν στις διαπραγματεύσεις των εκπροσώπων των οργανώσεων ΕΛΑΣ, ΕΔΕΣ και του Στρατηγείο Μέσης Ανατολής, στο Μυρόφυλλο (15-22 Φεβρουαρίου) και έπειτα στην Πλάκα (27-29 Φλεβάρη) του 1944. Προεδρεύων ήταν ο Γεώργιος Καρτάλης, ο οποίος αθετώντας την συμφωνία με το ΕΑΜ, «κρυφίως απεργαζόταν με τους Πυρομάγλου και Γουντχάους στρατηγικές παρακώλυσης». Η τακτική του Γεώργιου Καρτάλη, «συνέτεινε στο να δημιουργηθεί το ψυχολογικό κλίμα, αλλά και το άλλοθι για την αιματηρή διάλυση του 5/42 Συντάγματος από τον ΕΛΑΣ». Ενώ ο Καρτάλης διαβεβαίωνε τον Woodhouse ότι κατά την υποχώρηση των Γερμανών το 5/42 θα πολεμούσε εναντίον του ΕΛΑΣ.
Οι εσωτερικές διαμάχες στο 5/42
Μέσα στις τάξεις του 5/42 θα συγκεντρωθούν αντιθετικές δυνάμεις, από τις οποίες η πλειοψηφία θέλει τη σύγκρουση με το ΕΑΜ από φιλομοναρχικές δυνάμεις όπως οι λοχαγοί Θύμιος Δεδούσης και Γεώργιος Καπετζώνης. Υπό την αρχηγία του Δεδούση θα φτάσουν στο σημείο να αποκηρύξουν τη πολιτική έκφραση της ΕΚΚΑ και να μην υπακούν στις εντολές του στρατιωτικού αρχηγού Δημήτρη Ψαρρού, με αποκορύφωμα το υπόμνημα που υπογράφει στις 23/2/1944: ''Οι αξιωματικοί, υπαξιωματικοί και αντάρτες του 5/42 συντάγματος Ευζώνων διακηρύσσουν προς όλα τα σημεία ότι δεν εννοούν να γίνουν όργανα οιασδήποτε, οθενδήποτε προερχόμενης πολιτικής εκμεταλλεύσεως και συνεπώς αποκηρύσσουν κάθε οργάνωσιν που εμφανίζεται κηδεμονεύουσα το 5/42 αλλά αντιλαμβάνονται το Σύνταγμα 5/42 και συνεπώς και εαυτούς ως όργανα μόνον των στρατιωτικών απελευθερωτικών συμφερόντων, ως αυτά θα τα καθορίσει το Στρατηγείο Μέσης Ανατολής, ο Βασιλεύς και η κυβέρνησίς του, ζητούν δε, αναφερόμενοι εις το Στρατηγείο Μέσης Ανατολής εις τον Βασιλέα και την κυβέρνησίν του, όπως τεθεί αμέσως το Σύνταγμα 5/42 εις άμεσον εξάρτησιν εκ του Στρατηγείου Μέσης Ανατολής. Τέλος, αποκηρύσσουν την λεγόμενην οργάνωσιν ΕΚΚΑ, προς την οποίαν και τους σκοπούς της ουδέν συνδέει τους αξιωματικούς, υπαξιωματικούς και αντάρτας, αφοσιωμένους στρατιωτικώς μόνον και μόνον εις το Στρατηγείον Μέσης Ανατολής, τον Βασιλέα και την κυβέρνησίν του.''
Πηγές
Κατηγορία:Νεότερη ιστορία της Ελλάδας Κατηγορία:Ελληνικές αντιστασιακές οργανώσεις
Στρατοκλής
Με το όνομα Στρατοκλής συναντάμε:
Μανώλης Πρέκας
Καριέρα
Ο Μανώλης Πρέκας βρέθηκε από πολύ μικρή ηλικία στις ακαδημίες του Ολυμπιακού Πειραιώς και συμμετείχε στα διάφορα πανελλήνια πρωταθλήματα μικρών ηλικιών. Η πρώτη του διάκριση ήρθε το 2012 όταν ο Ολυμπιακός κατέκτησε το Πανελλήνιο Πρωτάθλημα Εφήβων.
Από το καλοκαίρι του 2012, ο Μανώλης Πρέκας ανήκει στο δυναμικό της πρώτης ομάδας του Ολυμπιακού κατακτώντας δύο Πρωταθλήματα (2013, 2014) αλλά και δύο Κύπελλα Ελλάδος (2013, 2014). Τις επόμενες 2 σεζόν παραχωρείται δανεικός στον ΑΝΟ Γλυφάδας πριν επιστρέψει στον Ολυμπιακό το καλοκαίρι του 2016.
Διεθνείς συμμετοχές
Ο Μανώλης Πρέκας είναι διεθνής με την Εθνική ομάδα πόλο των Εφήβων, με την οποία μάλιστα κατέκτησε την 5η θέση στο Παγκόσμιο πρωτάθλημα Εφήβων του 2012.
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές ΟΣΦΠ
Στεφανία Βιλτσίνσκα
Η Στεφανία "Στέφα" Βιλτσίνσκα (26 Μαΐου 1886 στη Βαρσοβία – 6 Αυγούστου 1942 στο στρατόπεδο συγκέντρωσης Τρεμπλίνκα) ήταν πολωνή εκπαιδευτικός που πέθανε στο Ολοκαύτωμα.
Γεννήθηκε στη Βαρσοβία και ήταν μέλος εύπορης εβραϊκής οικογένειας. Εκπαιδεύτηκε ως δάσκαλα. Η Βιλτσίνσκα σπούδασε στο Πανεπιστήμιο της Λιέγης στο Βέλγιο και το Πανεπιστήμιο της Γενεύης στην Ελβετία. Επέστρεψε στη Βαρσοβία και εργάστηκε σε εβραϊκό ορφανοτροφείο, στο οποίο αργότερα έγινε διευθύντρια. Γνώρισε τον δρ. Γιάνους Κόρτσακ το 1909 και πήγε να εργαστεί στο εβραϊκό ορφανοτροφείο που διατηρούσε ο Κόρτσακ. Εκτός από την καθημερινή εργασία της στην λειτουργία του ορφανοτροφείου, οργάνωσε επίσης δραστηριότητες συλλογής κεφαλαίων για τη στήριξή του. Κατά τη διάρκεια του Α΄ Παγκοσμίου Πολέμου, ο Κόρτσακ κλήθηκε για στρατιωτική θητεία και η Βιλτσίνσκα έπρεπε να διαχειριστεί το ορφανοτροφείο η ίδια.
Η Βιλτσίνσκα επισκέφθηκε την Παλαιστίνη το 1934 και 1937. Το 1939 έγιναν ετοιμασίες για να φύγει από τη Πολωνία μετά την ναζιστική εισβολή στην Πολωνία, αλλά εκείνη αρνήθηκε και ακολούθησε τα ορφανά παιδιά που μεταφέρθηκαν στο Γκέτο της Βαρσοβίας. Τον Αύγουστο του 1942, ως μέρος της Κίντερ Ακτιόν, οι κάτοικοι των εβραϊκών ορφανοτροφείων εκτοπίστηκαν στο θαλάμους αερίων στο στρατόπεδο Τρεμπλίνκα. Ο Κόρτσακ, η Βιλτσίνσκα και το προσωπικό του ορφανοτροφείου είχαν την επιλογή να αποφύγουν την απέλαση, αλλά επέλεξαν να παραμείνουν με τα ορφανά.
Μια πλάκα αφιερωμένη στη μνήμη της Βιλτσίνσκα έχει τοποθετηθεί στην αρχική τοποθεσία του ορφανοτροφείου.
Εξωτερικοί σύνδεσμοι
Κατηγορία:Πολωνοί εβραϊκής καταγωγής
Άνρουντ Τζάγκνοτ
thumb|Ο Σερ Άνρουντ Τζάγκνοτ με τον Αμερικανό πρόεδρο Τζορτζ Γ. Μπους. Ο Σερ Άνρουντ Τζάγκνοτ ( Anerood Jugnauth, आनेरूद जुग्नौथ, 1930-2021) ήταν δικηγόρος και πολιτικός από το Μαυρίκιο, πρωθυπουργός από τις 16 Ιουνίου 1982 ως τις 22 Δεκεμβρίου 1995, από τις 17 Σεπτεμβρίου του 2000 ως τις 30 Σεπτεμβρίου του 2003 και από τις 17 Δεκεμβρίου 2014 ως τις 23 Ιανουαρίου 2017. Υπηρέτησε επί 9 χρόνια στο αξίωμα του προέδρου της χώρας, το οποίο είναι εθιμοτυπικό. Έγινε ο μακροβιότερος πρωθυπουργός, καταρρίπτοντας το ρεκόρ των 14 ετών του Σιγουσάγκουρ Ραμγκούλαμ. Υπήρξε μέλος του Τάγματος του Αγίου Μιχαήλ και του Αγίου Γεωργίου (KCMG), Σύμβουλος της Βασίλισσας (Queen's Counsel, QC), τιμημένος από το Τάγμα του Αστεριού και Κλειδιού του Ινδικού Ωκεανού (GCSK), εξοχότατος της Αυτής Μεγαλειότητας στο Ανακτοβούλιο (Her Majesty's Most Honourable Privy Council, PC), Ιππότης της Λεγεώνας της Τιμής (GOLH), του Τάγματος των Πλειάδων (GOP) και του Τάγματος του Ανατέλλοντος Ηλίου (ORS). Το 1983 ίδρυσε το κόμμα Μαχητικό Σοσιαλιστικό Κίνημα (MSM). Ήταν παντρεμένος με την Σαροτσίνι Τζάγκνοτ, με δύο παιδιά.
Πρώτα χρόνια
Γεννήθηκε στις 29 Μαρτίου του 1930 και είναι Ινδουιστής στο θρήσκευμα. Καταγόταν από οικογένεια Ινδουιστών αγροτών που εργάζονταν σε φυτείες. Ολοκλήρωσε την πρωτοβάθμια εκπαίδευση στην Πάλμα και τη δευτεροβάθμια στο Ρίτζεντ Κόλετζ. Σπούδασε Νομικά στο Ηνωμένο Βασίλειο, ενώ νωρίτερα δίδαξε στο κολέγιο του Νιου Ήτον και μετά μεταφέρθηκε στο δικαστικό τμήμα. Στη δεκαετία του ' 60 εργάστηκε ως δικηγόρος και συνετέλεσε στις προσπάθειες για ανεξαρτησία. Ο Μαυρίκιος έγινε ανεξάρτητο κράτος το 1968.
Πριν την πρωθυπουργία
Υπήρξε μέλος του κοινοβουλίου επί 35 χρόνια, από το 1963 ως το 1995 και από το 2000 ως το 2003. Το 1965 έγινε μέλος του Ινδουιστικού Κογκρέσου Όλου του Μαυρίκιου. Εισήλθε στην κυβέρνηση του Σιγουσάγκουρ Ραμγκούλαμ ως υπουργός προεδρίας για την ανάπτυξη από το 1965 ως το 1966. Το Νοέμβριο του 1966 προήχθη σε υπουργό εργασίας. Έλαβε μέρος στη Συνταγματική Διάσκεψη για το Μαυρίκιο στο Λονδίνο. Παραιτήθηκε από το αξίωμά του τον Απρίλιο του 1967. Από το 1976 ως το 1982 ήταν αρχηγός της αντιπολίτευσης.
Πρώτες πρωθυπουργίες
To 1980 χρίστηκε Ιππότης από την Βασίλισσα Ελισάβετ Β΄. Ήταν Πρωθυπουργός της χώρας από το 1982 μέχρι το 1995. Κέρδισε άνετα τις εκλογές το 1982, 1987 και 1991. Η άνοδός του στην πρωθυπουργία έγινε μετά τη νίκη του συνασπισμού του στις εκλογές που διενεργήθηκαν στις 11 Ιουνίου του 1982 στις οποίες το Μαχητικό Κίνημα Μαυρίκιου- Σοσιαλιστικό Κόμμα Μαυρίκιου (MMM-PSM) κέρδισε 60 επί συνόλου 62 εδρών στην εθνοσυνέλευση. . Ακολούθησε η νίκη στις εκλογές στις 21 Αυγούστου του 1983 (με το Σοσιαλδημοκρατικό Κόμμα (PMSD) και το Εργατικό Κόμμα (MLP) να στηρίζουν το Σοσιαλιστικό Κίνημα του Μαυρίκιου), με 41 έδρες επί συνόλου 62 και τις επόμενες, στις 30 Αυγούστου του 1987, κατά τις οποίες ο συνασπισμός του (MSM, MLP, PMSD και Οργάνωση του Λαού του Ροντρίγκες (OPR)) κέρδισε 41 επί συνόλου 62 εδρών. Στις 15 Σεπτεμβρίου του 1991 κέρδισε και πάλι τις εκλογές, με το συνασπισμό του (MSM, MMM, Δημοκρατικό Εργατικό Κίνημα (MTD) και OPR) να καταλαμβάνει 59 από 62 έδρες. Ηττήθηκε στις εκλογές που διεξήχθησαν στις 20 Δεκεμβρίου του 1995 και παραιτήθηκε από την πρωθυπουργία.
Δεύτερη πρωθυπουργία
Έγινε ξανά πρωθυπουργός μετά τη νίκη του στις εκλογές που διεξήχθησαν στις 11 Σεπτεμβρίου του 2000, στις οποίες το MSM-MMM κέρδισε 54 επί συνόλου 62 εδρών στην εθνοσυνέλευση. Προηγήθηκε η ήττα του στις επαναληπτικές εκλογές το 1998. Τέθηκε επικεφαλής κυβέρνησης συνασπισμού, με τον Πολ Μπερενζέ. Το 2003 παρέδωσε την προεδρία του κόμματός του στο γιο του, Πράβιντ Τζάγκνοτ.
Πρόεδρος του Μαυρίκιου
Στις 7 Οκτωβρίου του 2003 έγινε Πρόεδρος της χώρας και επανεξελέγη ομόφωνα από την Εθνοσυνέλευση το 2008. . Υπηρέτησε ως πρόεδρος ως τις 31 Μαρτίου 2012, οπότε παραιτήθηκε εξαιτίας διαφωνίας του με τον πρωθυπουργό. Τον διαδέχθηκε υπηρεσιακά η αντιπρόεδρος, Μονίκ Οχσάν Μπελεπό.
Τρίτη πρωθυπουργία
Έπειτα από τη νίκη του στις εκλογές του 2014, ο Τζάγκνοτ επέστρεψε στην πρωθυπουργία, κυβερνώντας ως το 2017, οπότε τον διαδέχθηκε στο αξίωμα ο γιος του, Πράβιντ Τζάγκνοτ.
Θάνατος
Απεβίωσε σε κλινική της Φλορεάλ στο Μαυρίκιο, σε ηλικία 91 ετών στις 3 Ιουνίου 2021, λόγω ασθένειας.
Δ΄ Εθνική ποδοσφαίρου ανδρών 2000-01
Το πρωτάθλημα της Δ΄ Εθνικής ποδοσφαίρου 2000–01 διοργανώθηκε με τη συμμετοχή 64 ομάδων, οι οποίες χωρίστηκαν σε 4 διαφορετικούς ομίλους με 16 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στη Γ΄ Εθνική ενώ οι τελευταίες ομάδες του κάθε ομίλου υποβιβάστηκαν στα Τοπικά Πρωταθλήματα.
1ος όμιλος
Στον 1ο όμιλο συμμετείχαν 16 ομάδες που προέρχονταν από την Αθήνα, τη Βοιωτία και την Πελοπόννησο. Την άνοδο στη Γ' Εθνική εξασφάλισε ο Φωστήρας Ταύρου.
2ος όμιλος
Στον 1ο όμιλο συμμετείχαν 16 ομάδες που προέρχονταν από τον Πειραιά, την Κρήτη, την Εύβοια και τα νησιά του Αιγαίου. Την άνοδο στη Γ' Εθνική εξασφάλισε η Α.Ε. Χανίων.
3ος όμιλος
Στον 3ο όμιλο συμμετείχαν 16 ομάδες που προέρχονταν από την Ήπειρο, τη Θεσσαλία, τη Δυτική Μακεδονία την υπόλοιπη Στερεά και το Βόρειο Ιόνιο. Την άνοδο στη Γ' Εθνική εξασφάλισε ο Α.Ο. Κέρκυρα.
4ος όμιλος
Στον 1ο όμιλο συμμετείχαν 16 ομάδες που πορέρχονταν από την Κεντρική και Ανατολική Μακεδονία και τη θράκη. Την άνοδο στη Γ' Εθνική εξασφάλισε ο Α.Σ. Κασσάνδρα.
Εξωτερικοί σύνδεσμοι
Κατηγορία:Δ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2000-2001
Λάουρα Παουζίνι
Η Λάουρα Παουζίνι (Laura Pausini, 16 Μαΐου 1974) είναι Ιταλίδα τραγουδίστρια. Το 1993 ενώ είχε ξεκινήσει να ασχολείται με την κεραμική, η ζωή της ξαφνικά άλλαξε. Αιτία η συμμετοχή της στο San Remo, το μεγαλύτερο φεστιβάλ ιταλικής μουσικής. Η Laura Pausini τραγούδησε το "La Solitudine" κερδίζοντας το βραβείο στην κατηγορία της καλύτερης πρωτοεμφανιζόμενης τραγουδίστριας. Χάρις στο τραγούδι αυτό, η καριέρα της ξεκίνησε και η ζωή της άλλαξε οριστικά. Μια μέρα μετά τη μεγάλη της νίκη, το τραγούδι μεταδόθηκε σε ολόκληρη την Ευρώπη. Το πρώτο της άλμπουμ με τίτλο το όνομά της κυκλοφόρησε την ίδια χρονιά γνωρίζοντας μεγάλη επιτυχία. Εκτός από το "La Solitudine", εξίσου γνωστό έγινε κι ένα άλλο τραγούδι, το "Non c'e". Το "La Solitudine" διασκευάστηκε στα ελληνικά, για να γίνει η γνωστή επιτυχία του Θάνου Καλλίρη "Το νου σου κύριε οδηγέ".
Μετά την επιτυχία του πρώτου της άλμπουμ, η Laura Pausini ηχογράφησε την δεύτερη δισκογραφική της δουλειά με τίτλο "Laura". Από τα καλύτερα τραγούδια του άλμπουμ ήταν τα "Lui non sta con te", "Gente" και "Strani Amori" ( με το τραγούδι αυτό η Laura ήρθε τρίτη στο Φεστιβάλ του San Remo το 1994 στην κατηγορία της "Guest Star"). Το όνομά της είχε αρχίσει να γίνεται γνωστό στις περισσότερες χώρες της Ευρώπης εκτός της Ισπανίας όπου δεν είχαν ακουστεί ακόμα τα τραγούδια της. Όμως το 1994 αποφάσισε να ηχογραφήσει το πρώτο της άλμπουμ στα Ισπανικά. Στην πραγματικότητα ήταν μια συλλογή με τα καλύτερα τραγούδια από τις δύο προηγούμενες δισκογραφικές της δουλειές, ηχογραφημένα όμως στα Ισπανικά. Τραγούδια όπως τα "La Soledad", "Se Fue" και "Amores Extranos", την καταξίωσαν και εκεί ως η πρώτη μη Ισπανίδα τραγουδίστρια με πωλήσεις δίσκων που ξεπέρασαν το ένα εκατομμύριο αντίτυπα μόνο στην Ισπανία. Με την επιτυχία της αυτή, οι πόρτες της Λατινο-Αμερικάνικης αγοράς άνοιξαν διάπλατα. Ακολούθησαν δύο χρόνια σιωπής και το 1996 η Laura Pausini κυκλοφόρησε το δεύτερο Ισπανόφωνο άλμπουμ της που είχε τίτλο "Las Cosas Que Vives" και στο οποίο υπήρχαν επιπλέον τρία τραγούδια ερμηνευμένα στα Πορτογαλικά. Το αντίστοιχο άλμπουμ ηχογραφήθηκε και στα Ιταλικά έχοντας τίτλο "Le Cose Che Vivi". Η Pausini πραγματοποιούσε πλέον μεγάλες πωλήσεις σε ολόκληρο τον κόσμο. Απόδειξη οι επιτυχίες της "Inolvidable", "Las Cosas Que Vives" και "Dos Enamorados".
Μέσα στο 1998 ηχογράφησε το "La Mia Risposta" που όπως και η προηγούμενη δισκογραφική της δουλειά, κυκλοφόρησε και στα Ισπανικά ("Mi Respuesta"). Παράλληλα ήταν και πρώτη προσπάθεια της ίδιας να παντρέψει τη σύνθεση με τη μουσική δημιουργώντας κάτι αποκλειστικά δικό της (Emergencia De Amor","En Ausencia de ti"). Ένα από τα τραγούδια του δίσκου είχε και αγγλικούς στίχους ("Looking For An Angel"). Επρόκειτο για τη σύνθεση που έκανε ο Phil Collins ειδικά για την Laura Pausini. Το άλμπουμ στο σύνολό του αντικατόπτριζε όσο κανένα άλλο τον εσωτερικό κόσμο της Ιταλίδας τραγουδίστριας που είχε ξεκινήσει να κάνει και δικές της συνθέσεις. Λίγο αργότερα η Laura τραγούδησε τη σύνθεση του Richard Marx "One More Time" για το soundtrack της ταινίας Message In A Bottle. Ένας τρόπος για να εισχωρήσει στην Αμερικάνικη αγορά ήταν να ερμηνεύσει τραγούδια με αγγλικούς στίχους. Αλλά ο σκοπός της δεν ήταν μονάχα αυτός. Το όνειρό της ήταν να γνωρίσει ακόμα μεγαλύτερη επιτυχία κατακτώντας ουσιαστικά όλα τα αγγλόφωνα κράτη. Το Σεπτέμβριο του 2000 ο κόσμος υποδέχτηκε μια ακόμα δισκογραφική της δουλειά και συγκεκριμένα το "Tra Te E IL Mare", ένα άλμπουμ με 14 τραγούδια μεταφρασμένα και στα Ισπανικά. Το "Entre Tu Y Mil Mares" (σύνθεση του γνωστού Ιταλού συνθέτη Biaggio Antonaci) ήταν το single που ξεχώρισε. Το τραγούδι μιλούσε για τη θάλασσα που συμβολικά ένωνε δύο ανθρώπους και συνοδευόταν με ένα εντυπωσιακό video clip γυρισμένο στις εξωτικές παραλίες του Malibu. Επίσης η Pausini συμμετείχε σε ένα ακόμα soundtrack και συγκεκριμένα στο κομμάτι "The extra mile" για την ταινία Pokemon 2000.
Καθώς το 2001 βρισκόταν στο τέλος του, η Laura συγκέντρωσε τα καλύτερα τραγούδια της σε ένα cd που κυκλοφόρησε σε ολόκληρο τον κόσμο. Το Μάρτιο του 2001 ξεκίνησε να ηχογραφεί το πρώτο της αποκλειστικά αγγλόφωνο άλμπουμ με στόχο να το κυκλοφορήσει μέσα στο 2002. Πιθανότατα μάλιστα να περιέχονται και τα τρία προηγούμενα αγγλόφωνα τραγούδια της. Όλα τα υπόλοιπα θα είναι καινούργιο υλικό. Μεταξύ αυτών και η αγγλική εκδοχή του "Un Error de los Grandes" το οποίο θα ονομάζεται "Everyday is a Monday" καθώς επίσης και το "En Ausencia de ti" που ο αγγλικός του τίτλος θα είναι "It's not goodbye". Κυκλοφόρησε το 2004το άλμπουμ Resta in Ascolto και το 2006 επανήλθε με το IO CANTO που περιέχει διασκεύες παλιών ιταλικών επιτυχιών
Εξωτερικοί σύνδεσμοι
Κατηγορία:Ιταλίδες τραγουδίστριες Κατηγορία:Νικητές World Music Awards
Κουβέιτ (πόλη)
300px|thumb|right|Η πόλη του Κουβέιτ την νύχτα Η Πόλη του Κουβέιτ είναι η πρωτεύουσα και η μεγαλύτερη πόλη του Κουβέιτ. Έχει συνολικό πληθυσμό περίπου 63.600 κατοίκους σύμφωνα με εκτίμηση του 2006. Βρίσκεται στην καρδιά της χώρας, στις ακτές του Περσικού Κόλπου. Στην πόλη εδρεύει το κοινοβούλιο του Εμιράτου του Κουβέιτ (Ματζλίς Αλ-Ούμμα), τα περισσότερα κυβερνητικά γραφεία και η έδρα πολλών εταιρειών και τραπεζών.
Εξωτερικοί σύνδεσμοι
Κατηγορία:Γεωγραφία του Κουβέιτ Κουβέιτ
Κατάλογος αντικειμένων Νέου Γενικού Καταλόγου
Ο New General Catalogue (Νέος Γενικός Κατάλογος, για συντομία NGC) είναι από τους πιο διαδεδομένους και ολοκληρωμένους αστρονομικούς καταλόγους για τους ερασιτέχνες αστρονόμους και περιλαμβάνει 7.840 αντικείμενα του βαθέος ουρανού, γνωστά και ως αντικείμενα NGC, όπως γαλαξίες και αστρικά σμήνη. Ο κατάλογος χωρίζεται σε επτά τμήματα με κάθε ένα από αυτά να περιλαμβάνει 1000 αντικείμενα.
Εξωτερικοί σύνδεσμοι
Κατηγορία:Αστρονομικοί κατάλογοι *
Υγρός στίβος
Υγρός στίβος είναι το γενικό όνομα για τα αθλήματα πισίνας. Ορισμένες φορές τα αθλήματα του υγρού στίβου συγχέονται με τα ναυτικά αθλήματα, που είναι αθλήματα που διεξάγονται στη θάλασσα (ιστιοπλοΐα, ταχυπλοΐα), ή σε λίμνες (κωπηλασία).
Αθλήματα
Ο υγρός στίβος περιλαμβάνει τα εξής ολυμπιακά αθλήματα:
Επίσης, στον υγρό στίβο περιλαμβάνονται και διάφορα μη ολυμπιακά αθλήματα, όπως:
Κατηγορία:Αθλήματα Κατηγορία:Ολυμπιακά αθλήματα Κατηγορία:Ναυταθλήματα
Στρατοκλής (πολιτικός από την Αμφίπολη)
Ο Στρατοκλής ήταν επιφανής κάτοικος της Αμφίπολης, ο οποίος μαζί με τον συμπολίτη του Ιέρακα μετέφερε προτάσεις της πόλης του στους Αθηναίους, να υποταχθεί σ' αυτούς με τη θέλησή της η Αμφίπολη. Όρος: να τους προστατεύσει η Αθήνα από τον βασιλιά της Μακεδονίας Φίλιππο. Απέρριψαν όμως τις προτάσεις αυτές οι Αθηναίοι, επειδή έδωσαν βάση στις εμπιστευτικές προτάσεις που τους είχαν κάνει το ίδιο διάστημα απεσταλμένοι του Φιλίππου (Δημοσθένης «Ολυνθιακός Α΄», 8).
Πηγές
Κατηγορία:Αρχαίοι Έλληνες πολιτικοί
Μιχάιλο Β΄ της Διόκλειας
Ο Μιχαΐλο Β΄ (Михаило) ήταν Βασιλέας της Διόκλειας από το 1101 έως το 1102. Ήταν ο μεγαλύτερος υιός του Βασιλέα Κωνσταντίνου Μπόντιν της Διόκλειας και της Βασίλισσας Γιακουίντα. Διαδέχτηκε τον πατέρα του στην θρόνο της Διόκλειας, ωστόσο σύντομα βρέθηκε να υστερεί σε δημοτικότητα συγκριτικά με ξαδέρφους του, διεκδικητές του θρόνου. Όντας δίχως υποστηρικτές, παραιτήθηκε και αποσύρθηκε σε μοναστήρι.
Πηγές
Κατηγορία:Μαυροβούνιοι Ρωμαιοκαθολικοί Κατηγορία:Μονάρχες της Διόκλειας
Στρατοκλής (Αθηναίος ρήτορας)
Πηγές
Κατηγορία:Αρχαίοι Αθηναίοι Κατηγορία:Αρχαίοι Έλληνες ρήτορες Κατηγορία:Αρχαίοι Έλληνες πολιτικοί
Αναστάσιος Χρηστίδης
Ο Αναστάσιος Χρηστίδης (18.. - Δεκέμβριος 1962) ήταν Έλληνας γιατρός και πολιτικός.
Βιογραφία
Σπούδασε και εργάστηκε ως γιατρός. Εξελέγη βουλευτής Ιωαννίνων στις εκλογές του 1920.
Παραπομπές
Κατηγορία:Έλληνες ιατροί του 20ού αιώνα Κατηγορία:Βουλευτές Ιωαννίνων
Akropolis Express
Το Akropolis Express ήταν σιδηροδρομική σύνδεση μεταξύ Μονάχου και Αθήνας. Διοργανώθηκε από κοινού από την υπηρεσία των γερμανικών κρατικών σιδηροδρόμων, την υπηρεσία Αυστριακών Ομοσπονδιακών Σιδηροδρόμων (ÖBB), τον Γιουγκοσλάβικο Σιδηρόδρομο (JZ) και τον Οργανισμό Σιδηροδρόμων Ελλάδος (ΟΣΕ) και έφτανε στο Μόναχο μέσω Φίλλαχ, Λιουμπλιάνας , Ζάγκρεμπ, Βελιγραδίου, Σκοπίων και Θεσσαλονίκης από την Αθήνα. Στη Γερμανία το εξπρές τρένο που χρησιμοποιήθηκε ταξινομήθηκε υπό τον αριθμό Zugnummern D 290/291. Στην Αυστρία και τη Γιουγκοσλαβία το "Ακρόπολις Εξπρές" ήταν ταξινομημένο υπό το είδος Εξπρές (Ex).
Ιστορία
Το "Ακρόπολις Εξπρές" ιδρύθηκε το 1967 ως συμπλήρωμα στην ήδη υπάρχουσα από το 1963 διαδρομή από / προς Ντόρτμουντ, με την εισαγωγή νέων αμαξοστοιχιών.
Στο τραίνο οι επιβάτες κάθονταν σε βαγόνια με καθίσματα, ενώ για τον ύπνο υπήρχαν και οι κουκέτες πρώτης θέσης. Μέχρι τα μέσα της δεκαετίας του 1970 οι κλινάμαξες και τα κλινοθέσια οχήματα αναλήφθηκαν από την JŽ. Τα βαγόνια με καθίσματα καλύφθηκαν ως επί το πλείστον από την DB και την JŽ στη δεκαετία του 1970, με μόνο τα βαγόνια της DB να περνούν στην Ελλάδα. Στη δεκαετία του 1980, ο ΟΣΕ ανέλαβε ένα μέρος των βαγονιών. Το Akropolis Express ήταν, μετά το Hellas-Express και το Istanbul-Express, η σιδηροδρομική σύνδεση με την μακρύτερη διαδρομή στη Δυτική Γερμανία.
Με την έναρξη των Γιουγκοσλαβικών πολέμων το 1991, η σιδηροδρομική σύνδεση καταργήθηκε.
Διάδοχος
Για τους ταξιδιώτες από τη Γερμανία και την Αυστρία από το 1993 και έπειτα δεν είναι πλέον δυνατή η άμεση σύνδεση με την Ελλάδα. Κάποιος ταξιδιώτης θα έπρεπε να αλλάξει τρένο τουλάχιστον μία φορά. Από τον Φεβρουάριο του 2011, η διασυνοριακή σιδηροδρομική μεταφορά επιβατών προς και από την Ελλάδα μπήκε στο πλαίσιο ενός προγράμματος συνολικής αναδιάρθρωσης. Ωστόσο, από τον Μάιο του 2014 καταγράφονται πάλι διεθνείς διαδρομές στις διαδρομές του τρένου προς τη Σόφια, τα Σκόπια και το Βελιγράδι.
Διαδρομή
Στα δρομολόγια του 1978-1979, σε αντίθεση με τα περισσότερα τρένα μεγάλης απόστασης προς την Ελλάδα, στην Γιουγκοσλαβία, δεν χρησιμοποιούσε την κύρια ηλεκτροφόρα γραμμή μεταξύ Βελιγραδίου και Σκοπίων μέσω Νις, αλλά τη λιγότερο ανεπτυγμένη γραμμή μέσω του Κόσοβο Πόλιε, μια σιδηροδρομική διασταύρωση δυτικά της Πρίστινα, την πρωτεύουσα του Κοσσυφοπεδίου. Η διαδρομή μέσω του Νις εξυπηρετούσε ακόμη, τα τρένα από/ προς τη Βουλγαρία, την Τουρκία, και το Hellas-Express το οποίο ταξίδευε προς Ντόρτμουντ.
Παραπομπές
Κατηγορία:Σιδηροδρομικές μεταφορές στη Γερμανία Κατηγορία:Σιδηροδρομικές μεταφορές στην Ελλάδα Κατηγορία:Σιδηροδρομικές μεταφορές στην Αυστρία Κατηγορία:Σιδηροδρομικές μεταφορές στη Γιουγκοσλαβία
Άγιος Νεκτάριος (Λεμεσός)
Ο Άγιος Νεκτάριος είναι συνοικία του Δήμου Λεμεσού.
Τοποθεσία
Στα νότια συνορεύει με την Αγία Ζώνη, στα ανατολικά με τον Άγιο Νικόλαο, στα βορειοανατολικά με τη Χαλκούτσα (Δήμος Μέσα Γειτονιάς), στα βόρεια με τα Κοντοβάθκια (Δήμος Μέσα Γειτονιάς), στα βορειοδυτικά με τον Κάψαλο και στα δυτικά με τη συνοικία Αποστόλων Πέτρου και Παύλου.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αγίου Νεκταρίου παρουσιάζει αύξηση στην πορεία των χρόνων. Ο πίνακας που ακολουθεί παρουσιάζει τον πληθυσμό του Αγίου Νεκταρίου όπως καταγράφηκε στις απογραφές πληθυσμού που έγιναν στην Κύπρο.
Ιερός ναός
Ο ιερός ναός της ενορίας είναι αφιερωμένος στον Άγιο Νεκτάριο. Αρχικά, το 1957 κατασκευάστηκε στο χώρο του σημερινού ναού ένα ναΰδριο (μικρό εκκλησάκι) αφιερωμένο στον Άγιο Νεκτάριο. Στη θέση του ναΰδριου κατασκευάστηκε ο σημερινός, μεγαλύτερος ναός. Ο ναός ολοκληρώθηκε το 1997.
Παραπομπές
Κατηγορία:Συνοικίες Δήμου Λεμεσού
Καθαρτήριο
thumb|right|150px|Η Παναγία του Όρους Κάρμηλος με αγγέλους και ψυχές στο Καθαρτήριο. Γλυπτό τεχνοτροπίας [[μπαρόκ από την Μπενιαχάν (Beniaján) της Ισπανίας.]]
Ο όρος Καθαρτήριο, στα λατινικά Purgatorium, αναφέρεται σε δόγμα της Ρωμαιοκαθολικής Εκκλησίας, σύμφωνα με το οποίο όσοι πεθαίνουν σε κατάσταση θείας χάρης (δηλαδή οι ψυχές οι οποίες κέρδισαν τον ουράνιο Παράδεισο), πρέπει να περάσουν από μία κατάσταση κάθαρσης για να φθάσουν στην αγιότητα ή «τελική θέωση», την οποία απαιτεί η είσοδος στον Παράδεισο.
Ενώ ο Δάντης περιγράφει στη Θεία Κωμωδία το καθαρτήριο ως «προάστιο» ή «προθάλαμο» της Κολάσεως, ορθότερα θα μπορούσε να περιγραφεί ως «προθάλαμος του Παραδείσου». Στην πραγματικότητα η κατάσταση ανυπομονησίας της ψυχής για την είσοδο στον Παράδεισο, πιθανόν να είναι η μόνη τιμωρία που υφίσταται η ψυχή. Οι ψυχές του Καθαρτηρίου μπορούν να ωφεληθούν από τις προσευχές των πιστών και την τέλεση της Θείας Λειτουργίας. Έτσι, βασικό ρόλο στο Ρωμαιοκαθολικό δόγμα του Καθαρτηρίου παίζει η προσευχή υπέρ των νεκρών.
Παραπομπές
Κατηγορία:Καθολική Εκκλησία Κατηγορία:Χριστιανισμός και θάνατος
Καταρράκτης (ναυτικό)
Στη ναυτική ορολογία καταρράκτης ονομάζεται ειδική ασφαλιστική και στεγανή θύρα που φέρεται σε εσωτερικό διάφραγμα (=μεταλλικό τοίχωμα) πλοίου (κοινώς μπουλμέ) που διαχωρίζει δύο στεγανά διαμερίσματα.
Την ονομασία αυτή φέρουν οι συγκεκριμένες αυτές θύρες επειδή η λειτουργία τους είναι κάθετη, δηλαδή κλείνουν η ανοίγουν από πάνω προς τα κάτω ή αντίστροφα. Οι καταρράκτες των πλοίων δεν φέρουν γιγλιμούς (γλωσσίδια), όπως φέρουν άλλες θύρες, η δε κίνησή τους επιτυγχάνεται με ατέρμονα κοχλία δια του οποίου κινείται περικόχλιο που φέρεται σταθερά στα πλευρά του καταρράκτη, παρασύροντας αυτόν σε κάθετη κίνηση.
Σήμερα οι καταρράκτες των πλοίων που φέρονται συνήθως στο μηχανοστάσιο, λεβητοστάσιο, αντλιοστάσιο και σε άλλους χώρους κάτω από το κύριο κατάστρωμα, με κύριο σκοπό την πρόληψη ή τον περιορισμό τυχόν διαρροών ή κατάκλισης θάλασσας, λειτουργούν με αυτοματισμό εφόσον ενεργοποιηθεί το σύστημα ασφαλείας. Σε περίπτωση διακοπής του ηλεκτρικού ρεύματος λειτουργούν όπως παραπάνω μηχανικά.
Οι καταρράκτες των πλοίων ένεκα της σπουδαιότητάς τους περιλαμβάνονται στα σωστικά μέσα των πλοίων, η δε καλή λειτουργία αυτών ελέγχεται στις διενεργούμενες επιθεωρήσεις, (περιοδικές ή έκτακτες) από τους νηογνωμόνες ή τις Λιμενικές Αρχές.
Παραπομπές
Κατηγορία:Πλοίο Κατηγορία:Ναυπηγική Κατηγορία:Ναυτική ορολογία Κατηγορία:Ναυτικές Μηχανές
Μεσιέ 30
Το Μεσιέ 30 (M30, γνωστό και ως NGC 7099) είναι σφαιρωτό σμήνος σε απόσταση περίπου 26.000 ετών φωτός, στον αστερισμό Αιγόκερω. Έχει υποστεί κατάρρευση πυρήνα και γι' αυτό τον λόγο είναι πολύ πυκνό. Ο πυρήνας του έχει ακτίνα 1 έτος φωτός και η μισή μάζα του σμήνους είναι συγκεντρωμένη σε μία σφαίρα με διάμετρο 17 έτη φωτός. Μία παρόμοια διαδικασία έχει λάβει μέρος σε άλλα 20 σφαιρωτά σμήνη του Γαλαξία, μεταξύ των οποίων και το Μεσιέ 15. Έχουν εντοπιστεί σε αυτό μόνο 12 μεταβλητοί αστέρες.
Ανακαλύφθηκε από τον Σαρλ Μεσιέ το 1764. Ο πρώτος που το ανέλυσε ήταν ο Ουίλιαμ Χέρσελ 20 χρόνια αργότερα.
Εξωτερικοί σύνδεσμοι
M30 30 7099 Μ30
Σπυρίδων Σχινάς
Ο Σπυρίδων Σχινάς (και Σχοινάς, 1897 - Ιούλιος 1968) του Δημητρίου ήταν Έλληνας δικηγόρος και νομάρχης.
Σταδιοδρομία
Έκανε νομικές σπουδές και εργάστηκε ως δικηγόρος. Πολιτεύτηκε στην επαρχία Μεγαρίδας. Εξελέγη βουλευτής Αττικής το 1932 και Μεγαρίδας το 1928 και το 1933 με το Λαϊκό Κόμμα και Αττικοβοιωτίας το 1935. Στις εκλογές του 1936 απέτυχε να εκλεγεί.
Για τελευταία φορά εξελέγη βουλευτής το 1946 με την Ηνωμένη Παράταξη Εθνικοφρόνων (Λαϊκό Κόμμα). Μεταπολεμικά εντάχθηκε στην ΕΡΕ και αποχώρησε από υποψήφιος στις εκλογές του 1963, αφήνοντας τον γιο του, Γεώργιο Σχοινά στη θέση του.
Εκτός από βουλευτής, υπηρέτησε και ως Νομάρχης. Πέθανε σε ηλικία 71 ετών και κηδεύτηκε στις 29 Ιουλίου 1968.
Παραπομπές
Κατηγορία:Έλληνες Νομάρχες Κατηγορία:Βουλευτές Αττικής Κατηγορία:Βουλευτές Μεγαρίδος Κατηγορία:Βουλευτές Αττικοβοιωτίας Κατηγορία:Βουλευτές εκλεγμένοι με το Λαϊκό Κόμμα
Στρατοκλής (στρατιωτικός από την Κρήτη)
Ο Στρατοκλής ήταν αρχηγός των σφενδονητών από την Κρήτη στην εκστρατεία του Κύρου του Νεότερου εναντίον του Αρταξέρξη (Ξενοφώντος «Κύρου Ανάβασις» IV, 2, 28).
Πηγή
Κατηγορία:Αρχαίοι Κρήτες
Στρατοκλής (Αθηναίος στρατηγός)
Ο Στρατοκλής ήταν στρατηγός των Αθηναίων το 338 π.Χ. στη μάχη της Χαιρώνειας, στην οποία μάλλον σκοτώθηκε. Θεωρούνταν γενναίος και ικανός στρατηγός, στην αρχή μάλιστα της μάχης είχε καταβάλει τον Φίλιππο Β' που βρισκόταν απέναντί του.
Πηγές
Κατηγορία:Αρχαίοι Αθηναίοι Κατηγορία:Αρχαίοι Έλληνες στρατηγοί
Ναβίν Ραμγκούλαμ
Ο Ναβίν Ραμγκούλαμ (Navin Ramgoolam, 14 Ιουλίου 1947) είναι πολιτικός από το Μαυρίκιο , ο οποίος υπηρέτησε ως πρωθυπουργός του νησιωτικού κράτους από το 2005 ως το 2014. Εκτός από πρωθυπουργός, υπηρέτησε και ως υπουργός Εσωτερικών και Άμυνας. Είναι μέλος του Τάγματος του Αστεριού και του Κλειδιού του Ινδικού Ωκεανού (GCSK). Ανήκει στο Εργατικό Κόμμα του Μαυρίκιου. Είναι παντρεμένος με τη Βίνα Ραμγκούλαμ. Στις 13 Δεκεμβρίου 2014 παραιτήθηκε από την πρωθυπουργία.
Πρώτη πρωθυπουργία
Αρχικά έγινε πρωθυπουργός στις 22 Δεκεμβρίου του 1995 μετά την σαρωτική εκλογική του νίκη στις 20 Δεκεμβρίου του 1995, στις οποίες ο συνασπισμός του (συναποτελούμενος από το Εργατικό Κόμμα του Μαυρίκιου και το Μαχητικό Κίνημα του Μαυρίκιου) κέρδισε 60 από συνολικά 62 έδρες και διατηρήθηκε στο αξίωμα ως τις 17 Σεπτεμβρίου του 2000. Η περίοδος της πρώτης πρωθυπουργικής του θητείας αμαυρώθηκε από φυλετικές ταραχές με αφορμή το θάνατο στη φυλακή του τραγουδιστή Ρέτζιναλντ Τοπίζε, διάσημου καλλιτέχνη της σέγκε μουσικής. Ωστόσο, κατάφερε να κερδίσει δύο επαναληπτικές εκλογές.
Δεύτερη πρωθυπουργία
Ως πρωθυπουργός εισήγαγε την δωρεάν μεταφορά με τα μέσα μαζικής συγκοινωνίας για τους ηλικιωμένους και για τους νέους. Στην οικονομική πολιτική, προέβη σε μεταρρυθμίσεις στο φορολογικό σύστημα. Έπειτα από τη διεξαγωγή των βουλευτικών εκλογών στις 5 Μαΐου 2010, ο Ραμγκούλαμ επανεξελέγη στην πρωθυπουργία, με 41 έδρες για το Εργατικό Κόμμα έναντι 18 έδρες για το MMM του Μπερενζέ και 1 έδρα για τον Σελ Μία του FSM.
Μετά την ήττα που υπέστη στις εκλογές του 2014, ο Ραμγκούλαμ αποχώρησε από την πρωθυπουργία.
Παραπομπές
Ραμγκουλαμ
Βραβεία Έντγκαρ
Βραβεία «Έντγκαρ Άλλαν Πόε» - (κοινώς "Edgar Awards" ή "Edgars") είναι μια ομάδα βραβείων, που απονέμονται ετησίως από την «Εταιρεία Αμερικανών συγγραφέων μυστηρίου» (en:Mystery Writers of America) στους καλύτερους δημιουργούς και δημιουργήματα της αστυνομικής λογοτεχνίας.
Κατηγορίες βραβείων
Οι κατηγορίες στις οποίες αποδίδονται βραβεία είναι:
Παραπομπές
Κατηγορία:Βραβεία Έντγκαρ Κατηγορία:Έντγκαρ Άλλαν Πόε
309 Αδελφοσύνη
Η Αδελφοσύνη (Fraternitas) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,4. Ανακαλύφθηκε το 1891 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την έννοια της αδελφοσύνης.
Φυσικά χαρακτηριστικά
Η μέση διάμετρος της Αδελφοσύνης υπολογίζεται σε 45,3 χιλιόμετρα, ενώ η μάζα της εκτιμάται σε 97,5 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της είναι 0,059 (από δεδομένα του IRAS). Η Αδελφοσύνη περιστρέφεται γύρω από τον εαυτό της μία φορά κάθε 13 ώρες και 12 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Αδελφοσυνη
AEKKEA-RAAB R-29
Το ΑΕΚΚΕΑ-ΡΑΑΜΠ Ρ-29 ήταν ένα ελληνικό μονοθέσιο υψηλοπτέρυγο εκπαιδευτικό μονοπλάνο  και ελαφρύ μαχητικό που αναπτύχθηκε από τον Αντώνιος Ρααμπ, έναν γερμανό σχεδιαστής αεροσκαφών, μαζί με Έλληνες εταίρους και ήταν ενα απο τα αεροσκάφοι τυπου Ρααμπ που εχει αναπτυχθεί στην Ελλάδα.
Σχεδιασμός και ανάπτυξη
Είχε ξύλινα φτερά, Elektron (κράμα) μεταλλική άτρακτο και εναν κινητήρα 280 hp Ranger V-770 . Ωστόσο, δεν υπάρχει ακριβές αρχείο παραγωγής του σε αριθμούς. Το Ρ-29 ήταν ένα νέο σχέδιο που αναπτύχθηκε από τον ΡΑΑΜΠ στην ελληνική εταιρεία, στα τέλη του 1936, αλλά και περιείχε κοινά δομικά χαρακτηριστικά με την προηγούμενη σχεδίαση του την Ρ-27 (ένας τύπος που επίσης καταγράφηκε για πρώτη φορά ως  προϊόν της ΑΕΚΚΕΑ-ΡΑΑΜΠ από το Jane's 1935 ed., το οποίο πιθανότατα είχε σχεδιαστεί νωρίτερα από τον ΡΑΑΜΠ και ποτέ δεν παράχθηκε), συμπεριλάμβανε έναν ενσωματωμένο κινητήρα, σταθερο  σύστημα προσγείωσης τύπου cantilever και δύο μονά πολυβόλα. Το Ρ-27 διέφεραν ως προς τον κινητήρα τύπου Hispano-Suiza 12ΚΕ.
Έγγραφα εξαγωγής προς την Ισπανία και αλλά και το Jane's το ανέφεραν ως μαχητικό, αν και η ίδια η εταιρεία το ανέφερε ως εκπαιδευτικό,  πράγμα το οποίο επιβεβαιώνεται από τον χαμηλής απόδοσης κινητήρα που επιλέχθηκε. Μια παρτίδα των αεροσκαφών αυτών, μαζί με τα Tigerschwalbe R-26V/33 (προέρχεται από μια παλαιότερη σχεδίαση της Raab-Katzenstein), ήταν να παραδοθεί στις Ρεπουμπλικανικές δυνάμεις. Στοιχεία 30 αεροσκαφών ήταν να παραχθούν στην Ελλάδα και να αποσταλούν στην Ισπανία, όπου η θυγατρική θα πραγματοποιούσε την τελική συναρμολόγηση. Ένας  μηχανικός αεροσκαφών της ΑΕΚΚΕΑ, ο Γεώργιος Παγκάκης, ανέφερε τον αριθμό των 40 (αντί των 30) αεροσκαφών τύπου Ρ-29 να αποστέλλονται στην Ισπανία, από τα οποία εξέλιπαν οι μηχανές και τα πολυβόλα, τα οποία αποδείχθηκε δύσκολο να αποκτηθούν. Σύμφωνα με τον ΡΑΑΜΠ, οι Ρεπουμπλικάνοι έστειλαν περίπου 60 ελλιπείς ατράκτους και των δύο τύπων, μαζί με τα σχέδια τους στους Σοβιετικούς  για να σταλούν στην ΕΣΣΔ.
Βιβλιογραφία
Κατηγορία:Αεροσκάφη
Ροστισλάβ Γιαροσλάβιτς
Ο Ροστισλάβ Γιαροσλάβιτς, ρωσ. Ростислав Ярославич (24 Ιουνίου 1171 - μεταξύ 1212-23) από τον Οίκο των Ρουρικιδών-Τσέρνιγοβ ήταν πρίγκιπας τού Σνοβσκ.
Βιογραφία
Ήταν ο πρωτότοκος γιος τού Γιαροσλάβ Β΄ πρίγκιπα τού Στάροντουμπ (εγγονού τού Ολέγκ Α΄ του Τσέρνιγοβ) και της Ειρήνης.
Το 1192 ο πατέρας του τον έστειλε μαζί με τους άλλους Ολεγκόβιτσι εναντίον των Κουμάνων σε εκστρατεία με σκοπό τη λεηλασία της γης αυτών. Τη διηύθυνε ο Ιγκόρ (εξάδελφος τού Ροστισλάβ), ο ήρωας τού έπους Διήγηση της εκστρατείας τού Ιγκόρ. Οι Ολεγκόβιτσι προχώρησαν πολύ μέσα στη στέπα, αλλά οι νομάδες είχαν συγκεντρωθεί σε μεγάλο αριθμό και περίμεναν τους πρίγκιπες. Όταν ο πρίγκιπας Ιγκόρ είδε ότι Κουμάνοι ήταν αριθμητικά υπέρτεροι, διέταξε τα στρατεύματά του να αποχωρήσουν τη νύκτα.
Οικογένεια
Νυμφεύτηκε το 1186 τη Βσεσλάβα των Ρουρικιδών, κόρη τού Βσέβολοντ Γ΄ τού πολύτεκνου πρίγκιπα τού Βλαντίμιρ-Σούζνταλ.
Γεώργιος Παλαιολόγος Δισύπατος
Ο Γεώργιος Παλαιολόγος Δισύπατος, (γνωστός στη Γαλλία ως Georges Palaiologue de Bissipat, ή Georges de Bissipat, μερικές φορές Georges de Dissipat, και Georges ο έλλην (πέθανε το 1496), ήταν ναύαρχος του Γαλλικού στόλου, βυζαντινής/ελληνικής καταγωγής, που υπηρέτησε τους βασιλείς της Γαλλίας Κάρολο Ζ', Λουδοβίκο ΙΑ' και Κάρολο Η' μετά την Άλωση το 1453.
Βιογραφικά στοιχεία
Γεννήθηκε στα μέσα του 15ου αιώνα σε άγνωστη τοποθεσία. Δεν υπάρχει καμμία απόδειξη για την τυχόν ευγενή καταγωγή από την οικογένεια δυναστεία Παλαιολόγων και πιο πιθανό είναι να 'ταν απλά ισχυρισμός του. Και το άλλο επίθετό του Δισύπατος σχετίζεται με βυζαντινή οικογένεια ευγενών όμως και πάλι δεν υπάρχουν αποδείξεις σχέσης.
Αναφέρεται για πρώτη φορά το σε γαλλική επιστολή με ημερομηνία 24 Απριλίου 1460. Ενεπλάκη σε ριψοκίνδυνες αποστολές εναντίων των Φλαμανδών, έχοντας ως σύντροφο έναν ναύτη Guillaume de Casenove, γνωστό και ως Coullon (πέθανε το 1483).
Αργότερα έζησε και στο Παρίσι, όπου γνωρίστηκε με τον λόγιο Ανδρόνικο Κάλλιστο.
Τού έστειλε γράμμα το 1476 από φυλακή στη Ρώμη ο δάσκαλος ελληνικών Γεώργιος Ερμώνυμος, ζητώντας του να ζητήσει τη διαμεσολάβηση του βασιλιά Λουδοβίκου ΙΑ για την απελευθέρωσή του διότι κατηγορούνταν άδικα για κατασκοπεία.
Έλαβε τη γαλλική υπηκοότητα το 1477 από την οποία μάς σώζεται η συγχαρητήρια επιστολή. Στα τέλη του ίδιου έτους εστάλη σε ναυτική αποστολή στην Πορτογαλία και τον βασιλιά Αλφόνσο E'.
Στις 9 Απριλίου 1478 αποδεσμεύτηκε προσωρινά από την αποστολή του και του χορηγήθηκε από τον γάλλο βασιλιά χρηματικό επίδομα.
Ωστόσο τον κάλεσε και πάλι την άνοιξη του 1483 σε νέα δύσκολη ναυτική αποστολή. Ο βασιλιάς Λουδοβίκος ΙΑ' έπασχε από μια δερματοπάθεια (ο ίδιος πίστευε λέπρα) κι έστειλε μερικά πλοία στα νησιά του Πράσινου Ακρωτηρίου στον Ατλαντικό, όπου πιστευόταν οτι υπάρχει αντίδοτο, ωστόσο ο βασιλιάς πέθανε στις 30 Αυγούστου πριν επιστρέψει η αποστολή.
Την 1η Αυγούστου 1485, υπό τον νέο βασιλιά Κάρολο Η', ο Δισύπατος ηγήθηκε γαλλικού στολίσκου επτά πλοίων στην Αγγλία κατά του σφετεριστή Ερρίκου Ζ' Τούντορ και διακρίθηκε για την ανδρεία του.
Παντρέυτηκε δύο φορές, η δεύτερη το 1478, αποκτώντας δυο γιους από τον πρώτο και δύο γιους και μια κόρη από τον δεύτερο. Κατοικούσε σε παλάτι που του παραχωρήθηκε στη βόρεια Γαλλία, συγκεκριμένα στο d'Hannaches (επαρχία Oise). Δε μας έχει γίνει γνωστό πότε πέθανε αν και εικάζεται το 1496.
Μύθος
Έχει συνδεθεί εσφαλμένα με τον Χριστόφορο Κολόμβο και την ανακάλυψη της Αμερικής. Πρόκειται όμως περί σύγχυσης, καθώς απλά συνεργάστηκε με τον θείο του Κολόμβου, τον ναύτη Guillaume de Casenove, γνωστό και ως Coullon.
Πηγές
Γεωργιος Κατηγορία:Γάλλοι ναύαρχοι
AC/DC
Οι AC/DC είναι ενα hard rock συγκρότημα (οι ίδιοι πάντα κατηγοριοποιούσαν την μουσική τους ως Rock n Roll) που δημιουργήθηκε στο Σίδνεϊ της Αυστραλίας το 1973 από τους Σκωτσέζικης καταγωγής αδερφούς Άνγκους και Μάλκολμ Γιανγκ.
Θεωρούνται από τους πρωτοπόρους της hard rock μουσικής μαζί με τους Black Sabbath, Deep Purple, Led Zeppelin, Thin Lizzy και άλλους.
Από το πρώτο τους άλμπουμ με τίτλο "High Voltage" το 1975, η πορεία τους στον χώρο της hard rock μουσικής είναι ανοδική με αποκορύφωμα το άλμπουμ "Back In Black" το 1980. Έκτοτε είχαν αρκετά «σκαμπανεβάσματα». Επανήλθαν στην κορυφή το 1990 με το άλμπουμ "The Razor's Edge".
Παρ' όλο που διάφορες θρησκευτικές οργανώσεις κατά καιρούς έδιναν άλλες ερμηνείες στην ονομασία τους όπως "Anti-Christ/Dead-Christ" και τους θεωρούσαν σατανιστές, το συγκρότημα πάντα τις διέψευδε.
Το ξεκίνημα
Το 1963, οι Ουίλιαμ και Μάργκαρετ Γιανγκ αποφάσισαν να μεταναστεύσουν από την Γλασκώβη της Σκωτίας στην Αυστραλία παίρνοντας μαζί τους τα τέσσερα από τα πέντε παιδιά τους. Τους Τζορτζ, Μάργκαρετ, Μάλκολμ και Άνγκους, αφήνοντας πίσω στη Σκωτία τον μεγαλύτερο γιο τους, Άλεξ.
Φίλοι της μουσικής οι Άλεξ και Τζορτζ αποτέλεσαν την αιτία που οι μικρότεροι Μάλκολμ και Άνγκους επηρεάστηκαν και θέλησαν να ακολουθήσουν τα βήματα τους.
Ο Άλεξ ήταν μπασίστας στο συγκρότημα Grapefruit ενώ ο Τζορτζ έπαιζε ρυθμική κιθάρα στους Easybeats. Ο δεύτερος μάλιστα ήταν η αφορμή να ασχοληθούν με το rock and roll όταν το συγκρότημα του, την άνοιξη του 1967, έφτασε την πρώτη θέση του αυστραλιανού τσαρτ και τη 16η του αμερικάνικου με το τραγούδι "Friday On My Mind".
Τα αδέρφια Μάλκολμ και Άνγκους Γιανγκ, μετά την επιτυχία του αδερφού τους αποφάσισαν να παρατήσουν το σχολείο και να ασχοληθούν με τη μουσική. Ο Μάλκολμ ξεκίνησε να παίζει με τους The Velvet Underground (καμία σχέση με τους γνωστούς The Velvet Underground), ενώ ο Άνγκους στους Kentuckee.
Τον επόμενο μήνα, παίξανε σε κοινό στην περιοχή Τσέκερς του Σίδνεϊ και μάλιστα την παραμονή πρωτοχρονιάς. Έπαιξαν κομμάτια του Τσακ Μπέρι (από τον οποίο επηρεάστηκαν περισσότερο), των Beatles, Rolling Stones, Free, όπως και δυο δικά τους κομμάτια. Αυτή ήταν η πρώτη εμφάνιση των AC/DC.
Το πρώτο τους βήμα στην δισκογραφία έγινε με την βοήθεια του αδερφού τους Τζορτζ Γιανγκ και του φίλου του Χάρι Βάντα που μετά την διάλυση των Easybeats, έστησαν την δισκογραφική εταιρία "Albert Productions" και αποφασίσανε να ηχογραφήσουν τους AC/DC.
Το πρώτο σινγκλ τους ήταν γεγονός και περιέχει τα κομμάτια "Can I Sit Next To You" και "Rockin’ In The Parlour". Η ηχογράφηση του έγινε τον Φεβρουάριο του 1974 και κυκλοφόρησε στις 22 Ιουλίου της ίδιας χρονιάς ενώ μερικές ημέρες αργότερα κυκλοφόρησε και το βίντεο κλιπ του "Can I Sit Next To You". Η καθυστέρηση οφείλεται στο γεγονός ότι αλλάξανε πολλοί μπασίστες και ντράμερ όλο αυτό το διάστημα.